**Zápisnica zo zasadnutia Obecného zastupiteľstva**

**zo dňa 29. 5. 2013**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Záverečný účet obce za rok 2012
6. Stanovisko hlavného kontrolóra k záverečnému účtu
7. Správa o kontrolnej činnosti hlavného kontrolóra obce
8. Návrh plánu kontrolnej činnosti hlavného kontrolóra
9. Schválenie Smernice obce Veselé o tvorbe a použití rezervného fondu
10. Rôzne
11. Diskusia

1. Zasadnutie OZ otvorila V. Šipková, starostka obce. Na zasadnutí bolo prítomných 6 poslancov a zastupiteľstvo bolo uznášaniaschopné. Poslanec PhDr. Peter Koiš sa dostavil po prejednávaní 4. bodu programu.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie overovateľov zápisnice poslancov RNDr. Annu Duračkovú a Branislava Kukuča, zapisovateľa zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Hlavná kontrolórka obce Veselé p. Horinová predložila stanovisko k záverečnému účtu obce Veselé za rok 2012, tvorí súčasť zápisnice.

6. Starostka obce Viera Šipková predložila na prerokovanie a schválenie záverečný účet obce Veselé za rok 2012. Tvorí prílohu zápisnice. Poslanci OZ sa zaujímali o jednotlivé položky rozpočtu, na ich dopyty odpovedala účtovníčka obecného úradu a starostka obce. Po diskusii bol záverečný účet obce schválený.

7. Hlavná kontrolórka obce Veselé p. Horinová predložila správu o kontrolnej činnosti hlavného kontrolóra obce Veselé za rok 2012. Tvorí prílohu zápisnice.

8. Hlavná kontrolórka obce Veselé p. Horinová predložila návrh plánu kontrolnej činnosti hlavného kontrolóra obce Veselé na rok 2013. Tvorí prílohu zápisnice.

9. Starostka obce Viera Šipková predložila na prerokovanie a schválenie Smernicu obce Veselé o tvorbe a použití rezervného fondu. Tvorí prílohu zápisnice.

10. Vzhľadom na to, že v obci boli v havarijnom stave po zimnom období miestne komunikácie a vznikli vysoké náklady na ich rekonštrukciu, bolo potrebné, aby obec vyčlenila finančné prostriedky z rezervného fondu vo výške 4531,14 . Ministerstvo dopravy SR poskytlo na rekonštrukciu komunikácie 827,86 €.

Starostka obce predložila list fi. DaPa- REAL s. r o. , Veselé 372 so žiadosťou o súhlas so zriadením vecného bremena na nehnuteľnosti vo vlastníctve obce a súhlas s odkúpením nájomného bytového domu. Žiadosť a návrh zmluvy o budúcej zmluve tvoria súčasť zápisnice.

Na základe výsledkov rokovania Mikroregiónu nad Holeškou starostka obce predložila na prejednanie a schválenie návrh na ukončenie členstva v partnerstve Podmalokarpatské partnerstvo, o. z. k 31. 5. 2013. Keďže neprinieslo OZ Podmalokarpatské partnerstvo žiadny efekt, zakladá Mikroregión nad Holeškou nové OZ s pracovným názvom Holeška. Takto založené OZ môže čerpať finančné prostriedky z európskych fondov Poľnohospodárskej platobnej agentúry os LEADER.

Na základe uznesenia č. 02/2013, písm. b Valného zhromaždenia Obecnej kanalizačnej, s. r. o. Veselé zo dňa 14. marca 2013 starostka obce predložila na schválenie poskytnutie dotácie.

Starostka obce predložila na prejednanie štúdiu na vybudovanie pódia.

Starostka obce informovala o potrebe pripojenia na kanalizáciu budovu č. 57 – nákupné stredisko a budovu ŠK č. 88. Ďalej je potrebná oprava miestnej komunikácie po budovaní kanalizácie.

**Uznesenie**

**Obecného zastupiteľstva vo Veselom**

**zo dňa 11. 4. 2013**

**Uznesenie Obecného zastupiteľstva vo Veselom č. 26/2013**

Obecné zastupiteľstvo vo Veselom

Schvaľuje

program zasadnutia na deň 29. 5. 2013.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 27/2013**

Obecné zastupiteľstvo vo Veselom

určuje

overovateľov zápisnice poslancov RNDr. Annu Duračkopvú a Branislava Kukuča, zapisovateľa zápisnice Danielu Michalčíkovú.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 28/2013**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 29. 4. 2013.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 29/2013**

Obecné zastupiteľstvo vo Veselom

berie na vedomie

stanovisko hlavnej kontrolórky obce Veselé k záverečnému účtu obce Veselé za rok 2012

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 30/2013**

Obecné zastupiteľstvo vo Veselom

schvaľuje

záverečný účet obce Veselé za rok 2012 bez výhrad.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 31/2013**

Obecné zastupiteľstvo vo Veselom

berie na vedomie

správu o kontrolnej činnosti hlavného kontrolóra obce Veselé za rok 2012.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 32/2013**

Obecné zastupiteľstvo vo Veselom

berie na vedomie

návrh plánu kontrolnej činnosti hlavného kontrolóra obce Veselé na rok 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 33/2013**

Obecné zastupiteľstvo vo Veselom

schvaľuje

Smernicu obce Veselé o tvorbe a použití rezervného fondu.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 34/2013**

Obecné zastupiteľstvo vo Veselom

schvaľuje

použitie finančných prostriedkov z rezervného fondu na úhradu bežných výdavkov vynaložených na odstránenie havarijného stavu – oprava výtlkov na miestnej komunikácii v obci vo výške 4531,14 €.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 35/2013**

Obecné zastupiteľstvo vo Veselom

schvaľuje

v zmysle čl. 5.7,písm. a Stanov občianskeho združenia Podmalokarpatské partnerstvo, o. z. ukončenie členstva v tejto organizácii k 31. 5. 2013.

Odporúča

Starostke obce písomne oznámiť túto skutočnosť výkonnému orgánu tejto organizácie do 31. 5. 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 36/2013**

Obecné zastupiteľstvo vo Veselom

schvaľuje

1. V zmysle uznesenia č. 10/2013 zasadnutia výkonného výboru Mikroregiónu nad Holeškou, konaného dňa 24. 5. 2013 členstvo obce Veselé v zastúpení starostkou obce Vierou Šipkovou v pripravovanom občianskom združení verejno – súkromného partnerstva s pracovným názvom Holeška
2. Vstup obce Veselé do tohto združenia.

Prítomných 7 poslancov

Schválili 4 poslanci

Neschválil poslanec PhDr. Peter Koiš

Zdržali sa 2 poslanci: Branislav Kukuč, Michal Čekan

**Uznesenie Obecného zastupiteľstva vo Veselom č. 37/2013**

Obecné zastupiteľstvo vo Veselom

súhlasí

so zriadením vecných bremien na dobu neurčitú pre zrealizovanie inžinierskej stavby „TA Veselé 1x6 b.j. – NNK“ (elektroprípojka NN k uvedenému objektu) podľa odsúhlasenej projektovej dokumentácie vypracovanej ENERMONTOM, s. r. o, Hraničná 14, 827 14 Bratislava, cez pozemky v katastrálnom území Veselé, ktorých vlastníkom je obec Veselé, vedených Správou katastra Piešťany na LV č. 900, p. č. 274/1 – ostatné plochy vo výmere 4695 m2, p. č. 275 – zastavané plochy a nádvoria vo výmere 5109 m2, p. č. 273/1 – zastavané plochy a nádvoria vo výmere 3716 m2, 272/1 – zastavané plochy a nádvoria vo výmere 1691 m2, p. č. 271/3 – záhrady vo výmere 280 m2.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 38/2013**

Obecné zastupiteľstvo vo Veselom

schvaľuje

odkúpenie Novostavby bytového domu BD V5, v obci Veselé, k. ú. Veselé na parcele č. 273/2 – zastavané plochy a nádvoria, po jeho skolaudovaní s využitím prostriedkov ŠFRB a Ministerstva výstavby SR pre účely obce Veselé – nájomný bytový dom.

Prítomných 7 poslancov

Schválilo 6 poslancov

neschválila poslankyňa Janka Kováčová

**Uznesenie Obecného zastupiteľstva vo Veselom č. 39/2013**

Obecné zastupiteľstvo vo Veselom

schvaľuje

poskytnutie dotácie vo výške 7229,65 € fi. Obecná kanalizačná s. r. o. Veselé podľa Spoločenskej zmluvy o založení spoločnosti s ručením obmedzeným zo dňa 7. 2. 2011, čl. X. a uznesenia Valného zhromaždenia spoločnosti Obecná kanalizačná, s. r. o. zo dňa 14. marca 2013.

Prítomných 7 poslancov

Schválilo 7 poslancov

Vo Veselom 29. 5. 2013

Viera Šipková

Starostka obce

Zapísala Daniela Michalčíková ...............................................................

Overovatelia zápisnice:

RNDr. Anna Duračková .................................................................

Branislav Kukuč .................................................................